爭112場平韋達紀錄 潘頓今日表明下季去向
2024年04月12日 12:38
東網電視
更多新聞短片
潘頓4月10日憑「合夥奔馳」贏得在港第1700W。
潘頓剛周三晚(4月10日)中三元之餘,當中亦憑呂廐「合夥奔馳」取得在港從騎以來第1700場頭馬,賽後騎者都非常開心,大方Show起1同7字任影!潘頓現時仲爭112場頭馬,就可以平韋達從騎以來1813W紀錄。上季中一直瘋傳潘頓想離開香港,而潘頓更表明考慮幾年內掛靴,但最後潘頓仍然留低喺香港策騎。已經贏超過1700場頭馬嘅潘頓,到底呢一刻又點諗?
潘頓今朝(4月12日)接受訪問時就話自己下季仍然都會喺香港策騎,騎者坦言身體機能已經唔似以往咁弗,有時完成晒一日返到屋企都會覺得攰,雖然係咁,但現階段都仲應付到,而身體都會發出警號去提醒自己幾時應該掛靴,至於心理上現時係冇問題。潘一哥果然心理質素強大!
不過潘頓都話對於自己可唔可以打破韋達嘅1813場騎師贏馬最多紀錄,都只係抱隨緣心態,最緊要都係有馬主、練馬師提供支持,相信仍有機會可打破紀錄。